**Správa**

**o výchovno-vzdelávacej činnosti, jej výsledkoch a podmienkach za školský rok 2016/2017**

**Podľa vyhlášky Ministerstva Školstva SR 9/2006 Z.z.**

***§ 2. ods. 1 a***

**Základné identifikačné údaje**

|  |  |
| --- | --- |
| **Názov školy** | Základná škola Varhaňovce |
| **Adresa školy** | Varhaňovce 20 |
| **Telefón** | 7781159 |
| **E-mail** | ZSvarhanovce1-4@email.cz |
| **Zriaďovateľ** | Obec Varhaňovce |
| **Mobil** | 0917 539 076 |

**Vedúci zamestnanci školy**

|  |  |  |  |  |
| --- | --- | --- | --- | --- |
|  | **Priezvisko, meno** | **Telefón** | **Služ. mobil** | **e-mail** |
| **Riaditeľ** | Mgr. Monika Filipovičová | 051/7781159 | 0917 539 076 | zsvarhanovce1-4@email.cz |
| **Zástupca riad.** | Mgr. Terézia Stašková | 0908892586 | 0917 539 076 | zsvarhanovce1-4@email.cz |

**Rada školy**

|  |  |  |
| --- | --- | --- |
|  | **Titl., priezvisko, meno** | **Kontakt** |
| **predseda** | Jaroslav Slepčík |   |
| **pedagogickí zamestnanci** | Mgr. Ľudovít Žiga  |   |
|  | Mgr. Martina Bruzdová |   |
|  |   |   |
| **ostatní zamestnanci** | Mária Rybárová |   |
|  |   |   |
| **zástupcovia rodičov** | Renáta Balogová |   |
|  |  |   |
|  |  |   |
| **zástupcovia zriaďovateľa** | Radoslav Balog |   |
|  | Iveta Čonková |   |

**Poradné orgány školy**

|  |  |  |  |
| --- | --- | --- | --- |
| **Názov MZ a PK** | **Vedúci** | **Zastúpenie predmetov** | **Poznámka** |
|  | Mgr. Marika Fecková |   |   |

Činnosť MZ vychádzala z vypracovaného plánu práce a jeho východiskom bol ŠVP, ako i POP pre školský rok 2016/2017. Východiskovým bodom bolo skvalitnenie výchovno-vzdelávacieho procesu, zlepšenie vedomostí žiakov a pomoc pri príprave školských i mimoškolských aktivít.

 Úlohy boli konkretizované pre jednotlivé vyučovacie predmety a smerovali k odstráneniu nedostatkov (čitateľská gramotnosť, rozvíjanie slovnej zásoby, riešenie slovných úloh a pod.)

*§ 2. ods. 1 b*

Počet žiakov školy: **110**

Počet tried: **8**

Podrobnejšie informácie: Štátna neplnoorganizovaná základná škola s vyučovacím jazykom slovenským pre prvý stupeň. Škola má 5 ročníkov a 8 tried. Z tohto počtu sú 2 triedy špeciálne pre deti s mentálnym postihnutím a jednej triedy nultého ročníka.

Všetci žiaci školy boli poradenským zariadením diagnostikovaní ako žiaci zo „SZP“ (sociálne znevýhodneného prostredia) a pochádzali z marginalizovanej rómskej komunity („MRK“).

V bežných triedach bolo individuálne začlenených a vzdelávaných 5 žiakov z dôvodu zdravotného znevýhodnenia.

|  |  |  |  |  |  |  |  |
| --- | --- | --- | --- | --- | --- | --- | --- |
| **Ročník** | **0.** | **1.** | **2.** | **3.** | **4.** | **ŠT** | **Spolu** |
| **počet tried** | 1 | 2 | 1 | 1 | 1 | 2 | 8 |
| **počet žiakov** | 14 | 39 | 15 | 13 | 18 | 11 | 110 |
| **z toho ŠVVP** | 0 | 0 | 1 | 3 | 1 | 0 | 5 |

***§ 2. ods. 1 c***

**Zapísaní žiaci ZŠ**

Počet zapísaných nulťákov/prvákov k 30.6.2016: *20 / počet dievčat 10*

Skutočný počet žiakov 1.ročníka k 15.9.2016: *39/ počet dievčat 21*

Počet detí s odloženou školskou dochádzkou: *1 / počet dievčat 0*

Na základe odporúčania poradenského zariadenia bolo 14 žiakov pochádzajúcich zo SZP zaradených do triedy nultého ročníka, ktorí napriek fyzickému veku nedosiahli školskú zrelosť. Máme dobrú skúsenosť, že žiaci po jeho absolvovaní majú väčší predpoklad zvládnuť učivo 1. ročníka. Pozitívom bolo predovšetkým čiastočné osvojenie si školských návykov, jazykových a sociálnychzručností.

**Ukončenie školskej dochádzky na ZŠ k 30.6.2017**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Nižší ročník** | **5.roč.** | **6.roč.** | **7.roč.** | **8.roč.** | **9.roč.** | **Spolu** |
| **Počet žiakov** | 0 | - | - | - | - | - |   0 |

**Prospech žiakov**

|  |  |  |  |  |
| --- | --- | --- | --- | --- |
| **Trieda** | **Počet** | **Prospeli** | **Neprospeli** | **Neklasifikovaní** |
| **0.** | 13 | 13 | 0 | 0 |
| **I.A** | 20 | 16 | 3 | 0 |
| **I.B** | 19 | 11 | 8 | 0 |
| **II.** | 15 | 15 | 0 | 0 |
| **III.** | 13 | 11 | 2 | 0 |
| **IV.** | 18 | 15 | 3 | 0 |
| **ŠT 1** | 6 | 6 | 0 | 0 |
| **ŠT 2** | 5 | 5 | 0 | 0 |

**Dochádzka žiakov**

|  |  |  |  |  |  |  |  |
| --- | --- | --- | --- | --- | --- | --- | --- |
| **Trieda** | **Počet** | **Zamešk. hod.** | **Zam. na žiaka** | **Ospravedlnené** | **Ospr. na žiaka** | **Neospravedlnené** | **Neosp. na žiaka** |
| **0.** | 14 | 1520 | 108,57 | 1178 | 84,14 | 342 | 24,43 |
| **I.A** | 20 | 1434 | 75,47 | 1292 | 68,00 | 142 | 7,47 |
| **I.B** | 19 | 2596 | 136,63 | 2016 | 106,10 | 580 | 30,52 |
| **II:** | 15 | 974 | 64,93 | 952 | 63,46 | 22 | 1,46 |
| **III.** | 13 | 760 | 58,46 | 698 | 53,69 | 62 | 4,77 |
| **IV.** | 18 | 2244 | 124,66 | 1604 | 89,11 | 640 | 35,55 |
| **ŠT 1** | 6 | 855 | 142,50 | 510 | 85,00 | 345 | 57,50 |
| **ŠT 2** | 5 | 728 | 145,60 | 521 | 104,20 | 207 | 41,40 |

V školskom roku 2016/2017 sme zaznamenali znížený počet vymeškaných ospravedlnených hodín, ale zvýšený počet neospravedlnených hodín oproti minulému šk. roku. I napriek tomu sú čísla alarmujúce.

Žiaci vymeškali spolu 8 770 vyuč. ospravedlnených hodín = 79,72 na každého žiaka,

 2 330 vyuč. neospravedlnených hodín = 21,18 na každého žiaka.

 16 žiakov neprospelo a 3 žiaci boli preradení do špeciálnej triedy.

Rodičia žiakov, ktorí vymeškávajú vyučovacie hodiny, boli pozvaní na osobný pohovor do školy a boli tiež písomne upozornení na zanedbávanie povinnej školskej dochádzky u svojich detí.

Tento problém sme sa snažili riešiť aj v úzkej spolupráci s obecným úradom ako zriaďovateľom našej školy, odborom sociálnych vecí v Prešove, ako aj s políciou.

Niektorí rodičia, ktorých žiaci navštevovali materskú školu odmietali ich zapísať do nultého ročníka, i napriek odporúčaniu CPPPaP v Prešove - na základe testov školskej zrelosti.

Títo žiaci chybou a tvrdohlavosťou svojich rodičov výrazne zaostávali za svojimi spolužiakmi v 1. ročníkoch a väčšinou opakovali tento ročník.

V budúcnosti tento problém chceme riešiť osobným pohovorom s každým rodičom a možnosťou zúčastniť sa otvorenej hodiny v nultom ročníku spolu so svojim dieťaťom.

Triedne učiteľky v spolupráci s asistentami učiteľa vykonali osobné rodinné návštevy v rodinách žiakov, za účelom oboznámenia sa s rodinným prostredím žiakov a usmerňovaním rodičov pri domácej príprave žiakov na vyučovanie.

Apelovali na rodičov, aby užšie spolupracovali so školou, vyzývali ich k zodpovednosti za vzdelávanie svojich detí.

**Štruktúra tried**

|  |  |  |  |
| --- | --- | --- | --- |
|  | **Počet tried** | **Počet žiakov** | **Počet individ. integrovaných** |
| **Nultého ročníka** | 1 | 14 | 0 |
| **Prvého ročníka** | 2 | 39 | 0 |
| **Bežných tried** | 3 | 46 | 5 |
| **Špeciálnych tried** | 2 | 11 | 0 |
| **Spolu** | 8 | 110 | 5 |

***§ 2. ods. 1 g***

**Zamestnanci**

|  |  |  |  |  |
| --- | --- | --- | --- | --- |
| **Pracovný pomer** | **Počet pedag. prac.** | **Počet nepedag. prac.** | **Počet úväzkov pedag. prac.** | **Počet úväzkov nepedag. prac.** |
| **TPP** | 10 | 4 | 10 | 4 |
| **DPP** | 0 | 0 | 0 | 0 |
| **Znížený úväzok** | 0 | 2 | 0 | 2 |
| **ZPS** | 0 | 0 | 0 | 0 |
| **Na dohodu** | 0 | 0 | 0 | 0 |

**Kvalifikovanosť pedagogických pracovníkov**

|  |  |  |  |
| --- | --- | --- | --- |
| **počet** | **nekvalifikovaných** | **kvalifikovaných** | **spolu** |
| **učiteľov** | 1 | 9 | 10 |
| **vychovávateľov** | 0 | 0 | 0 |
| **asistentov učiteľa** | 1 | 1 | 2 |
|  |  |  |  |
| **spolu** | 2 | 10 | 12 |

**Predmety vyučované nekvalifikovane**

|  |  |  |
| --- | --- | --- |
| **Učiteľ:** | **Predmet** | **Počet hodín týždenne** |
| **Mgr. M. Bruzdová** | všetky predmety | 23 |
| **Mgr. K. Groholová** | Informatická výchova | 1 |
| **Mgr. T. Stašková** | Informatická výchova | 1 |

***Mgr. Martina Bruzdová si rozširuje kvalifikáciu štúdiom „Predškolská elementárna pedagogika psychosociálne narušených.“***

***§ 2. ods. 1 h***

**Vzdelávanie zamestnancov**

|  |  |  |
| --- | --- | --- |
| **Ďalšie vzdelávanie** | **Počet absolventov** | **Počet študujúcich** |
| **1.kvalifikačná skúška** | 2 | 0 |
| **2.kvalifikačná skúška** | 0 | 0 |
| **štúdium školského manažmentu** | 0 | 1 |
| **špecializačné inovačné štúdium** | 2  | 0 |
| **špecializačné kvalifikačné** | 0 | 1 |
| **postgraduálne** | 0 | 0 |
| **doplňujúce pedagogické** | 0 | 0 |
| **vysokoškolské pedagogické** | 0 | 0 |
| **vysokoškolské nepedagogické** | 0 | 0 |

***§ 2. ods. 1 i***

**Prehľad výsledkov súťaží a olympiád**

|  |  |  |
| --- | --- | --- |
| **Názov súťaže** | **Počet žiakov** | **Obvodové kolo Mirkovce** |
| **Hviezdoslavov Kubín** | 3 | 3 |

**Aktivity a prezentácia na verejnosti**

**Z celoškolských mimoškolských aktivít sa najviac vydarili :**

**SEPTEMBER**

 „**PASOVANIE PRVÁKOV**“ – slávnostné uvítanie nulťákov a prvákov na začiatku školského roka a pasovanie ich za riadnych žiakov našej školy.

**Dopravná výchova na multifunkčnom ihrisku** - žiaci  našej ZŠ vo Varhaňovciach mali možnosť prakticky si precvičiť teoretické vedomosti z dopravnej výchovy na simulovanom dopravnom ihrisku pod vedením školiteľa. Činnosť bola zameraná na pohyb chodcov po cestnej premávke, pohyb cez prechod pre chodcov, správanie sa pri semafore, poznávanie dopravných značiek, správanie sa cyklistov na cestách. Na záver si žiaci zasúťažili v jazde na kolobežkách, kde mohli ukázať svoju obratnosť a zručnosť.

Účelové cvičenia v prírode.

**OKTÓBER**

**Mesiac úcty k starším** – beseda so žiakmi, konkrétna pomoc starším ľuďom.

Výstavka „**PLODY JESENE**“ a „**SVETOVÝ** **DEŇ ZDRAVEJ VÝŽIVY**“.

Výchovný koncert Viktora Guľváša „ **Pesnička je liekom proti nude**“

**NOVEMBER**

„**RÓMSKA SUPERSTAR**“ – súťaž v speve rómskych piesní.

Výchovný koncert Viktora Guľváša „ **Pesnička je liekom proti nude**“

**DECEMBER**

Vítanie „**MIKULÁŠA**“ v škole - rozdávanie balíčkov.

**Vianočná akadémia** - slávnostný program, ktorý pripravili žiaci pre rodičov pod vedením svojich triednych učiteľov v sále obecného úradu.

**JANUÁR**

Stavanie snehuliakov, zimné hry na snehu, sánkovačka.

**FEBRUÁR**

„**VALENTÍNSKA POŠTA**“ – výtvarná súťaž, výroba darčekov a blahoželaní pre najbližších.

Karneval.

**MAREC**

Mesiac knihy – beseda o prečítanej knihe.

„ **HVIEZDOSLAVOV KUBÍN** “- školské a obvodové kolo súťaže v prednese poézie a prózy.

**APRÍL**

Mesiac lesov – turistická vychádzka.

**DEŇ ZEME** – výstavka, brigáda v okolí školy, zber odpadkov.

Divadlo Portál – „O psíčkovi a mačičke.“

**MÁJ**

**DEŇ MATIEK** – slávnostný program pripravený žiakmi pre svoje mamičky, babičky v sále obecného úradu, pod vedením triednych učiteľov.

**JÚN**

**DEŇ DETÍ** – slávnostný deň pre žiakov našej školy – plný hier, zábavy, športových súťaží spojený s opekačkou a diskotékou v školskom areáli.

Školský výlet do **do Košíc na Detskú železnicu** a do okolia Alpínky.

Branný deň.

V rámci prevencie proti drogovej závislosti sme na školu pozvali členov policajného zboru , ktorí pre žiakov pripravili zaujímavé a zároveň poučné aktivity .

***§ 2. ods. 1 j***

**Projekty**

Projekty, do ktorých je škola zapojená, ich zameranie, stručná charakteristika

A) Dlhodobé **– Infovek**

Projekt IKT na škole - **INFOVEK**

 Projekt je zameraný na zavádzanie informačno-komunikačných technológií do výchovno-vzdelávacieho procesu a života školy a zasahuje do troch oblastí:

- využívania počítačov a IKT vo výchovno-vzdelávacom procese,

- v oblasti sprístupnenia počítačov a IKT žiakom v čase mimo vyučovania,

- ďalšieho vzdelávania pedagogických zamestnancov so zameraním na IKT.

B**) MOJA PRVÁ ŠKOLA**, ktorý realizuje Nezisková organizácia EDULAB v spolupráci

s odbornými a komerčnými partnermi. Projekt je určený učiteľom 1. stupňa ZŠ s cieľom

pomôcť školám a učiteľom zatraktívniť výučbu a budovať pozitívny vzťah žiakov k učeniu.

Projekt ponúka:

* moderné učebné materiály a bezplatný prístup k unikátnemu digitálnemu

vzdelávaciemu obsahu, ktoré sú v súlade so Štátnym vzdelávacím programom,

* semináre v školiacich centrách po celom Slovensku, zamerané na správne používanie

učebných materiálov, ako aj výmenu skúseností medzi učiteľmi.

**C)** Národný projekt **„ŠKOLA OTVORENÁ VŠETKÝM“**

 Projekt je zameraný na zabezpečenie rovnakého prístupu k vzdelávaniu a zlepšovaniu výsledkov a kompetencií žiakov prostredníctvom inkluzívneho vzdelávania a skvalitnením profesijných kompetencií pedagogických a odborných zamestnancov.

V rámci tohto projektu boli na základe konkurzu prijatí do pracovného pomeru dvaja zamestnanci, pedagogický i odborný.

**Pedagogický asistent** – Mgr. Martin Hudák

**Školský špeciálny pedagóg** – Mgr. Miroslav Lipták, s ktorým bol po uplynutí 3-mesačnej skúšobnej doby rozviazaný pracovný pomer.

Rozbehli sa aj činnosti záujmových útvarov a prípravy na vyučovanie v rámci daného ZÚ.

**D)Národný akčný „PLÁN PREVENCIE OBEZITY“**

 Cieľom projektu je vytvoriť spoločensky prospešný systém, ktorý povedie k zníženiu incidencie a prevalencie nadhmotnosti a obezity v populácii a eliminuje epidemický výskyt nadhmotnosti a obezity.

**E) Národný program „FINANČNEJ GRAMOTNOSTI“**

 Projekt je zameraný na zvýšenie finančného povedomia žiakov s cieľom zvýšiť schopnosť využívať poznatky, zručnosti a skúsenosti na efektívne riadenie vlastných finančných zdrojov na zabezpečenie seba a svojej rodiny.

***§ 2. ods. 1 k***

**Výsledky inšpekčnej činnosti**

Dátum poslednej inšpekčnej kontroly: **16.01.2017 – 19.01.2017**

Druh inšpekcie: **Komplexná**

**Dobrá úroveň** - riadenie školy, vyučovanie v nultom ročníku, hudobná výchova.

**Priemerná úroveň** - slovenský jazyk a literatúra, anglický jazyk, matematika, prírodoveda, vlastiveda, telesná výchova/telesná a športová výchova, vyučovanie na 1. stupni a v špeciálnych triedach.

**Kľúčové pozitívne stránky školy**:

Esteticky upravené a bezpečné prostredie v škole, priaznivá atmosféra a kultúra medzi členmi pedagogického kolektívu, vzájomná dôvera medzi učiteľmi a žiakmi.

Stratégiu, poslanie a ciele v oblasti primárneho vzdelávania vymedzoval ŠkVP, ktorý rešpektoval reálne možnosti školy. Pre 1. a 2. ročník bol vypracovaný učebný plán, ktorý akceptoval rámcový UP inovovaného ŠVP, ako aj UP pre 3. a 4. ročník.

Riaditeľka školy spĺňala kvalifikačné predpoklady, bola prihlásená na funkčné vzdelávanie pre riadiacich pracovníkov, odbornosť vyučovania bola zabezpečená na 84,24 %.

Silnou stránkou školy bola ponuka širokej škály aktivít pre žiakov mimo vyučovania a podpora odborného rastu pedagogických zamestnancov

Dobrá vybavenosť školy učebnicami, učebnými textami a pomôckami, ako aj umiestnenie interaktívnych tabúľ do klasických učební.

V oblasti výchovy a vzdelávania sa pedagogickí pracovníci snažili zohľadniť individuálne potreby žiakov, poznatky sprístupňovali zrozumiteľnou formou, uplatňovali zásady názornosti, zážitkové učenie, aplikačné úlohy, zadávali úlohy na rozvoj vyšších myšlienkových procesov.

Z porovnaní výsledkov komplexnej inšpekcie v školskom roku 2005/2006 bolo zrejmé, že v škole došlo k zlepšeniu hlavne v oblasti riadenia školy, vo zvýšení odbornosti vyučovania a v starostlivosti o individuálne začlenených žiakov.

**Oblasti vyžadujúce zlepšenie**:

Využívanie odbornej pomoci MZ v oblasti riadenia, výchovy a vzdelávania, realizácia výkonu štátnej správy v prvom stupni, organizácia výchovno-vzdelávacej činnosti školy a analýza zistení z kontrolnej činnosti vedenia školy.

Kapacita vnútorných priestorov vzhľadom na počet žiakov nie je postačujúca.

Zlepšenie si vyžaduje zadávanie diferencovaných úloh, uplatňovanie hodnotenia žiakov klasifikáciou, vytváranie dostatočného priestoru na rozvíjanie hodnotiacich zručností a rozvíjanie kompetencií žiakov v oblasti IKT.

***§ 2. ods. 1 l***

**Materiálno-technické podmienky**

Základná škola je umiestnená v časti dvojpodlažnej budovy s upraveným suterénom, na vyučovanie sa využíva suterén a prízemie budovy. Na prvom poschodí obec prevádzkovala materskú školu. Vyučovanie sa realizovalo v piatich učebniach, z toho jedna je počítačová miestnosť- priestorovo menšia a jedna je zriadená pre nultý ročník. Pre špeciálne triedy sa vybudovala nová učebňa, ktorá je mimo hlavnej budovy a ktorá vznikla prestavbou bývalej nocľahárne pre vodičov SAD.

Škola nedisponuje jedálňou a telocvičňou. Vyučovacie hodiny telesnej výchovy/telesnej a športovej výchovy prebiehali v triedach, pri vhodných poveternostných podmienkach na školskom dvore alebo na multifunkčnom ihrisku s umelým trávnikom.

Triedy sú vybavené pomerne novým moderným školským nábytkom, ktorý je priebežne obnovovaný a doplňovaný. Do dvoch tried sa zakúpili moderné školské lavice so stoličkami.

V dvoch triedach boli nainštalované interaktívne tabule s dataprojektormi, ktoré slúžia k modernizácii vyučovacieho procesu. V ostatných učebniach sú pre učiteľov a žiakov k dispozícii stolné počítače s pripojením na internet a k nim aj kopírovacie zariadenia. Pre skvalitnenie výchovno-vzdelávacieho procesu boli do týchto PC nainštalované programy slúžiace na výučbu hlavných vyučovacích predmetov.

Vyučovanie sa realizuje v dvoch zmenách pre nedostatok učební.

V priestoroch školy sa nachádza školská knižnica, ktorá sa priebežne dopĺňa novým knižným fondom. Žiaci knižnicu vyžívajú nielen v rámci mimoškolských činností, ale aj vo vyučovacom procese.

**Priestorové vybavenie**

* kancelária riaditeľa,
* zborovňa,
* sociálne zariadenia pre žiakov a zamestnancov,
* šatne na odkladanie odevov a prezúvanie obuvi,
* odkladacie a úložné priestory pre učebné pomôcky, didaktickú techniku,
* skladové priestory,
* archív,
* skrine pre knižnicu,
* učebne,
* školské ihrisko,
* školská budova,
* školská jedáleň,
* školský dvor

***§ 2. ods. 1 o***

**Úspechy a nedostatky**

Oblasti, v ktorých škola dosahuje dobré výsledky: Výchovno-vyučovacie výsledky niektorých žiakov.

Jedným z našich cieľov je motivovať a presvedčiť rodičov žiakov, že vzdelanie a výchovno-vzdelávacie výsledky dieťaťa sú tiež dôležité.

Snažili sme sa o to, aby sa naši žiaci pripravovali na vyučovanie aj v domácom prostredí, čo sa nám v niektorých prípadoch podarilo, tento stanovený cieľ chceme plniť aj naďalej.

Oblasti, v ktorých sú nedostatky a je potrebné úroveň výchovy a vzdelávania zlepšiť:

Nedostatky sa prejavujú v dochádzke niektorých našich žiakov do školy. Tiež sa prejavujú v spomínanej domácej príprave u niektorých žiakov.

Veľkú časť žiakov našej školy tvoria žiaci zo sociálne znevýhodneného prostredia, preto výchovno-vzdelávacia činnosť na škole je náročná a vyžaduje si dobre pripravených, kvalifikovaných pracovníkov, ktorí sa musia naďalej vzdelávať a nachádzať vhodné inovatívne metódy a formy práce, aby aj žiaci vyžadujúci si osobitnú starostlivosť boli v škole úspešní.

Našu prácu brzdí nielen jazyková bariéra, ale aj veľké medzery v sociálnom správaní, nedostatok manuálnej zručností, pretože deti prichádzajú do školy nepripravené fyzicky, mentálne, ale ani psychicky.

Pre týchto žiakov máme zriadený 0. ročník , kde vzdelávanie prebieha primeraným tempom a žiaci sa majú možnosť ľahšie adaptovať na školské prostredie. Učiteľka sa snaží primeranou formou vzbudiť u nich záujem o nové vedomosti.

Vo výchovno-vzdelávacom procese pôsobíme na žiakov tak, aby sme podnecovali ich záujem o všetko nové, aby sa učili vyhľadávať a spracovávať nové informácie.

Keďže sú to žiaci s rečovou bariérou, dôraz kladieme na uvedomelé čítanie, tvorivú komunikáciu a rozvíjanie slovnej zásoby.

**SWOT analýza školy**

 Škola zhodnotila doterajšiu kvalitu vzdelávania. Analyzovala súčasný stav, identifikovala silné a slabé stránky. Zmapovanie východiskového stavu formou Swot analýzy.

|  |  |
| --- | --- |
| **Silné stránky** | **Slabé stránky** |
| * Umiestnenie školy v peknom prostredí
* Priestranný školský dvor
* Kvalifikovanosť pedagogických pracovníkov
* Možnosť pedagogického rastu
* Individuálny prístup k žiakom
* Príprava žiakov na zaškolenie v MŠ a 0. ročníku
* Špeciálne triedy
* Pestrá ponuka záujmových útvarov
* Estetické prostredie
* Doplňovanie pomôcok IKT
* Multifunkčné ihrisko
* Interaktívne tabule v 2 triedach
* Dobré technické vybavenie školy
* Asistenti učiteľa
 | * Nedostatok učební
* Priestorové podmienky školy
* Malá počítačová miestnosť, kabinety
* Nevyhovujúca zborovňa, riaditeľňa
* Dvojzmennosť vyučovania
* Absencia ŠKD
* Veľký počet žiakov zo SZP
* Nízky záujem rodičov zo SZP o vzdelávanie svojich detí
* Veľa vymeškaných hodín
* Nedostatok finančných prostriedkov z originálnych kompetencií
* Chýbajúca telocvičňa
* Nedostatočný vzťah žiakov k majetku školy
* Ďalšie interaktívne tabule, počítače
 |
| **Príležitosti** | **Ohrozenia** |
| Pre žiakov:* Kvalitná úroveň vzdelávania v rámci ISCED 1
* Rozvíjať talent v mimoškolských aktivitách
* Dobré podmienky pre vzdelávanie žiakov – malé počty žiakov v triedach
* Priaznivý demografický vývoj

Pre učiteľov:* Príjemné pracovné prostredie
* Pedagogický a odborný rast

  | * Namáhavá práca s deťmi zo SZP
* Nezáujem o spoluprácu rodič - učiteľ
* Nedostatok finančných prostriedkov na finančné ohodnotenie pedagogických pracovníkov z originálnych kompetencií
* Nevyhovujúce priestorové podmienky
* Dvojzmennosť vyučovania
* Málo mužov v pedagogickom zbore
 |

 **Partneri školy**

* základom úspešného budovania školy je spolupráca so zriaďovateľom OcÚ Varhaňovce, radou školy, s okolitými školami /najmä spádovou – ZŠ Šarišské Bohdanovce/, s MŠ, atď.
* dobrá škola sa nedá vytvoriť bez spokojných, kvalifikovaných, kvalitných a angažovaných zamestnancov,
* riaditeľ je úspešný len vtedy, ak má za sebou kolektív učiteľov a správnych zamestnancov, ktorí sa snažia o rozvoj a rast školy a uvedomujú si svoju zodpovednosť za profil školy,
* dôležitá je klíma školy, vzájomná dôvera, úcta medzi všetkými, ktorí sa podieľajú na výchove a vzdelávaní,
* systém medziľudských vzťahov, vysoká morálka, súdržnosť, lojalita ku škole,

 podporovaný je zdravý životný štýl.

 **Spolupráca s partnermi**

|  |  |
| --- | --- |
| ŠKOLA - ZRIAĎOVATEĽ | ZRIAĎOVATEĽ - ŠKOLA |
| Poskytuje kvalitnú výchovu a vzdelávanie, plní ciele stanovené v Národnom programe, stanovuje si splniteľné ciele v súlade s požiadavkami humánnej školy, zabezpečuje plynulú prevádzku. | Zabezpečuje dostatok financií na prevádzku školy, očakáva kvalitné plnenie úloh a kvalitné služby verejnosti. Škola od zriaďovateľa očakáva podporu pri napĺňaní cieľov |
| ŠKOLA - ZAMESTNANCI ŠKOLY | ZAMESTNANCI ŠKOLY – ŠKOLA |
| Vytvára pre zamestnancov školy optimálne pracovné podmienky, psycho-hygienické podmienky, zabezpečuje možnosti ďalšiehovzdelávania, oboznamuje s novou legislatívou, vytvára účinnú organizačnú štruktúru, priestor na realizáciu a tvorivosť, priznáva samostatné kompetencie, vytvára vnútorné školské predpisy tak, aby sa s nimi stotožnili všetci zamestnanci.  | Plnia celkové a čiastkové ciele školy, permanentne sa vzdelávajú, sú aktívni a iniciatívni, spolupracujú s rodičovskou verejnosťou, účinne spolupracujú s ďalšími partnermi školy, vytvárajú pozitívny imidž školy. Každý člen pedagogického zboru má právo participovať na tvorbe školských noriem, tiež na usmerňovaní chodu školy. Akceptujú vnútorné školské predpisy s vedomím, že nariadenia, ktoré spoločne skoncipovali a prijali, budú musieť plniť. |
| ŠKOLA – RODIČ  | RODIČ – ŠKOLA |
| Škola poskytuje rodičovi ako objednávateľovi kvalitné služby v rámci výchovy a vzdelávania, poskytuje mimoškolské aktivity | Rodičia spolupracujú so školou, podporujú jej hlavné ciele, pomáhajú škole, podieľajú sa na realizácii cieľov |
| ŠKOLA | ORGANIZÁCIE, SPOLUPODIEĽAJÚCE SA NA VÝCHOVE A VZDELÁVANÍ |
| Prizýva organizácie k spolupráci | Pomáhajú plniť hlavné úlohy školy |
| ŠKOLA - ŠKOLSKÁ SAMOSPRÁVA | ŠKOLSKÁ SAMOSPRÁVA - ŠKOLA |
| Predkladá samospráve koncepciu, plány práce, podnety na pomoc a spoluprácu, očakáva pomoc | Vyjadruje sa k hlavným úlohám, dáva podnety a návrhy na skvalitnenie činnosti, spolupodieľa sa na realizácii úloh, poskytuje pomoc. |
| ŠKOLA – OSTATNÍ PARTNERI | MŠ SR, PARTNERI ŠKOLY– ŠKOLA |
| Škola prizýva k spolupráci partnerov, očakáva pomoc, podporu, dôveru | Škola očakáva podnety a výzvy na realizáciu projektov, podporu pri realizácii projektov od ďalších partnerov  |

**Ciele a priority na nasledujúce obdobie 2017/2018**

**Výchova a vzdelanie**

* vo vyučovaní v čo najväčšej miere využívať prácu v skupinách, dvojiciach, využívať projektové vyučovanie a didaktické hry,
* zaviesť pondelkové ranné komunity – dať žiakom priestor, aby mohli vyrozprávať svoje zážitky z víkendov a voľných dní,
* vytvárať podmienky pre vyučovanie povinného anglického jazyka od 3. ročníka, škola už má zakúpené učebnice ANJ z príspevku MŠ,
* skvalitňovať materiálno- technické vybavenie pre vyučovanie pomocou IKT,
* pestrou paletou záujmových útvarov na škole dať žiakom možnosť rozvíjať svoj talent a efektívne využívať voľný čas zapojením sa do práce krúžkov,
* sociálne kompetencie rozvíjať organizovaním školských súťaží a zapojením do mimoškolských súťaží,
* vytvárať podmienky na prípravu na vyučovanie pre žiakov zo sociálne slabého prostredia,
* rozvíjať komunikačné zručnosti – naučiť žiakov čítať s porozumením, vytvoriť z knižnice centrum čitateľských zručností,
* podporovať čitateľskú gramotnosť žiakov , neustále dopĺňať žiacku aj učiteľskú knižnicu,
* motivovať žiakov – zavádzať aktivačné, motivačné a kreatívne metódy, preferovať pozitívnu motiváciu,
* vzťah učiteľ – žiak založiť na vzájomnej úcte, rešpektovaní a spolupráci,

skvalitňovať výchovno-vzdelávací proces,

* rozvíjať športové nadanie žiakov – využívaním multifunkčného ihriska pritiahnuť deti k športu cez záujmové útvary,
* zvýšiť názornosť vyučovania pomocou IKT,
* vychovávať k zdravému životnému štýlu,
* realizovať environmentálny program školy,
* sledovať a odstraňovať rasistické prejavy voči rómskym žiakom, šikany,

 poznávať rómsku kultúru, čítať rómske rozprávky, básničky, pesničky,

* pôsobiť v prevencii proti drogovej závislosti,
* vo všetkých predmetoch využívať prvky dopravnej výchovy,
* pre 1. – 3. ročník vypracovať INOVOVANÝ ŠVP pre ZŠ a ŠT,
* začleniť finančnú gramotnosť do ŠkVP a do vzdelávacieho procesu a realizovať NÁRODNÝ ŠTANDARD FINANČNEJ GRAMOTNOSTI,
* zintenzívniť spoluprácu s MŠ a podieľať sa na spoločných aktivitách,
* oboznámiť žiakov so školským poriadkom a vyžadovať jeho plnenie,
* pestovať u žiakov kladný vzťah k manuálnej práci,
* v oblasti formovania mravných vlastností pôsobiť na žiakov v spolupráci s vyučujúcim náboženskej výchovy na škole,
* pri zápise detí do 1. roč. zabezpečiť účasť psychológa, asistenta učiteľa, a zároveň vybrať žiakov do 0. ročníka na základe testov školskej zrelosti po vyšetrení CPPPaP, so súhlasom rodičov, obvodového detského lekára,
* integrovať žiakov s poruchami učenia v bežných triedach, zabezpečiť potrebné vyšetrenia a dokumentáciu, vypracovať individuálny vzdelávací program,
* zabezpečovať včasnú diagnostiku pre žiakov, ktorí budú vykazovať neúspešnosť vo vzdelávacích výsledkoch – CPPPa P a ŠPEC. PEDAGOG. PORADŇOU v Prešove,
* do špeciálnych tried prijímať žiakov na základe preukázateľného zdravotného znevýhodnenia,
* pokračovať v realizácií NÁRODNÉHO PROJEKTU „ŠKOLA OTVORENÁ VŠETKÝM“,
* realizovať národný akčný „PLÁN PREVENCIE OBEZITY.

 **Personálne podmienky**

* udržať personálnu stabilitu pedagogického kolektívu ZŠ a prevádzkových zamestnancov,
* vytvárať podmienky na dopĺňanie profesijných kompetencií pedagogických a odborných zamestnancov účasťou na kontinuálnom vzdelávaní podľa ročného plánu,
* podporiť vzdelávanie učiteľov, nadobudnutie a rozšírenie kvalifikácie a poznatkov pri vyučovaní cudzieho jazyka na škole, ako aj informatickej výchovy,
* neustále sa vzdelávať v práci s IKT, absolvovať školenie „Práca s interaktívnou tabuľou“,
* zapojením sa do projektov získať ďalšie interaktívne tabule, výpočtovú techniku, metodické materiály, učebnice...atď. podporovať tvorivosť učiteľov (tvorba vlastných učebných materiálov)
* rozvíjať medziľudské vzťahy – otvorená komunikácia,
* odmeňovať zamestnancov na základe získania finančných prostriedkov cez projekty

,

* zabezpečovať dobrú a pokojnú atmosféru ako jeden z dôležitých predpokladov dosahovania úspechov školy.

***§ 2. ods. 2 b***

**Voľnočasové aktivity**

Už v minulosti sme mali možnosť zistiť, že medzi žiakmi sú mnohí s výtvarným, speváckym, recitačným či športovým talentom. Pestrou záujmovou činnosťou dávame možnosť rozvíjať talent u týchto žiakov.

Pôsobíme na žiakov aj výchovne. Zameriavame sa na správne a zmysluplné využívanie voľného času, aby neboli vystavení vplyvu protispoločenských javov.

Pestujeme u žiakov vzťah k prírode a ochrane životného prostredia a poznávania okolia školy aj obce.

Záujmové útvary boli realizované prostredníctvom vzdelávacích poukazov a 2 ZÚ v rámci národného projektu „Škola otvorená všetkým“ (horolezecký a športový ZÚ, ktorý viedol Mgr. Bruzda.

|  |  |  |
| --- | --- | --- |
| **Názov záujmového útvaru /ZÚ/** | **Meno učiteľa** | **Pre ktorý ročník je ZÚ určený** |
| ***Šikovný žiačik - prváčik*** | *Mgr. Viktória Koščová* |  *1. B* |
| ***Tvorivý staviteľ*** | *Mgr. Mária Fecková* | *ŠT 2 + 1. A* |
| ***Z každého rožku trošku*** | *Mgr. Terézia Stašková* | *3. roč.* |
| ***Tvorivé včielky*** | *Mgr. Martina Bruzdová* | *ŠT 1 + 1. A* |
| ***Športový krúžok*** | *Mgr. Ľudovít Žiga* |  *2. roč.* |
| ***Základy PC*** | *Mgr. Ľudmila Marcinová* | *ŠT 2 + 1. B* |
| ***Krúžok hier a hlavolamov*** | *Mgr. Kamila Groholová* |  *4. roč.* |

***§ 2. ods. 2 c***

**Spolupráca školy s rodičmi**

Niektorí rodičia sa pravidelne zúčastňovali rodičovských aktívov, na ktorých sa oboznamovali s prospechom a správaním svojich detí

a zároveň sa riešili problémy, ktoré sa prípadne vyskytli v škole, alebo aj v domácom prostredí žiakov, keďže ide o deti zo sociálne znevýhodneného prostredia.

V prípade potreby sa rodičia dostavili do školy aj mimo celoškolských aktívov.

V niektorých prípadoch sme zaznamenali nezáujem rodičov o výchovno-vzdelávacie výsledky svojich detí, slabú motiváciu a nie kladný rodičovský vzor.

Tieto deti nemajú vytvorené domáce podmienky na prípravu na vyučovanie, motiváciu pre školskú úspešnosť, a preto aj častokrát opakujú ročník.

Našťastie boli aj rodičia, ktorí sa zaujímali o vzdelávanie svojich detí, pravidelne sa informovali o celkový chod školy a spolupracovali s triednymi učiteľmi.

Prejavy správania sa žiakov sú v značnej miere ovplyvňované názormi a postojmi ich rodičov. Odzrkadľuje sa to v ich správaní a konaní.

Aj v budúcnosti škola plánuje spolupracovať s rodičmi a motivovať ich k väčšiemu záujmu o prácu v škole.

**Záver**

Vypracovala: Mgr.Monika Filipovičová

Vo Varhaňovciach, 28.8.2017

Správa prerokovaná na pedagogickej rade dňa: 28.8.2017

Prerokovaná na zasadnutí rady školy dňa:

Schválená zriaďovateľom dňa:

 -------------------------------------------

 Podpis a pečiatka zriaďovateľa